जायद में कर सकते हैं मूंग की खेती खरीफ से पहले कटाई करने से लाभ
बीज और खाद : उदयपुरस्थित महाराणा प्रताप कृषि एवं प्रौद्योगिकी विश्वविद्यालय में कृषि अनुसंधान केंद्र के जोनल डायरेक्टर रिसर्च डॉ. शांति कुमार शर्मा ने बताया कि जायद के मूंग के लिए वैसे तो खास बीज की आवश्यकता नहीं है। फिर भी इसके लिए विशेष तौर से के-851, आईपीएल-02, आईपीएल-03 और एसएमएल-668 किस्म के बीजों के इस्तेमाल की सलाह दी जाती है। किसान इस बीज का 2 से 3 साल तक चक्र अनुसार उपयोग कर सकता है। इस बीज की बुआई के दौरान ही अच्छी फसल के लिए नत्रजन 15 से 20 किलो प्रति हैक्टेयर और फास्फोरस 40 किलो प्रति हैक्टेयर दिए जा सकते हैं। इसके बाद खाद की जरूरत नहीं होती।
रोगऔर उपचार : जायदके मूंग की फसल में वैसे तो रोग की संभावना कम होती है, लेकिन बारिश आने या नमी अधिक रहने की स्थिति में रोग लग सकता है। इसमें पौधे के पत्तों पर ब्राउन चकते पड़ जाते हैं, जिसे चकता रोग कहते हैं। दूसरा, नमी के कारण कीड़े लगने की आशंका रहती है। इसमें वायरल भी जाता है, जो व्हाइट फ्लाइट्स से फैलता है। डॉ. शर्मा ने बताया कि इन रोगों के उपचार के लिए क्लोरोपाइरीफोस 1 एमएल प्रति लीटर पानी में 0.5 एमएल प्रति लीटर पानी में घोल बना खेत में छिड़काव करने से रोगों से मुक्ति मिलना संभव है। उन्होंने बताया कि जायद में मूंग की फसल को प्रोत्साहित करने के लिए कृषि वैज्ञानिक भी प्रयासरत हैं।
दलहन के उत्पादन को सरकारी प्रोत्साहन
इसबार केंद्र से लेकर राज्य सरकार की ओर से दलहन के उत्पादन को लेकर किसानों को प्रोत्साहित किया जा रहा है। इसके लिए सिर्फ किसानों को तकनीकी सहयोग और जानकारियां दी जा रही है, बल्कि कुछ मामलों में सब्सिडी का भी प्रावधान किया गया है।
ललित शर्मा | जयपुर
रबीकी फसल की कटाई और खरीफ की बुआई के अंतराल में होने वाली जायद में मूंग की फसल लेना फायदे का सौदा साबित होता है। सिंचित क्षेत्र और खासकर दोमट रेतीली और रेतीली चिकनी मिट्टी में मूंग की फसल ली जा सकती है। खासकर से दक्षिणी राजस्थान में इस फसल को लेकर किसानों में खासा उत्साह रहता है। इस क्षेत्र में 30 हजार हैक्टेयर से अधिक क्षेत्रफल में जायद के मूंग की फसल ली जाती है। खासतौर से रबी के दौरान सरसों की फसल लेने वाले किसानों के लिए जायद में मूंग की फसल लेना फायदे का सौदा होता है, क्योंकि इसकी बुआई फरवरी के अंतिम सप्ताह से लेकर मार्च के पहले और दूसरे सप्ताह के दौरान होती है। रबी के दौरान गेहूं की फसल लेने वाले किसान जायद में मूंग की फसल नहीं ले सकते, क्योंकि गेहूं की कटाई ही मार्च के अंतिम सप्ताह में होती है। मक्का और कपास की फसल लेने वाले किसानों के लिए भी यह उपयोगी होती है। जायद के मूंग की फसल 75 से 80 दिन में पक जाती है। मई के दूसरे से चौथे सप्ताह के बीच इसकी कटाई की जा सकती है।
hin_Deva hin_Deva hin_Deva hin_Deva hin_Deva mai_Deva hin_Deva